section_heading: Poduzetništvo
paragraph_text: Godine 1905. odlazi u Sjevernu i Južnu Ameriku, a od 1906. godine nastanjuje se u Buenos Airesu. Ondje će Marković realizirati nekoliko značajnih objekata: metereološki stup-spomenik austrougarskim doseljenicima (Columna Meteorológica), palaču brodarske kompanije „Nicolás Mihanovich“ Nikole Mihanovića, zgradu austrougarskog veleposlanstva u Argentinskoj Republici, župni ured crkve sv. Ante Padovanskog (Villa Devoto) i još nekoliko poslovnih zgrada. Najznačajnije ostvarenje bit će turističko-arhitektonski kompleks El Real de San Carlos u Coloniji del Sacramento u Urugvaju (1910.). Kompleksom dominira reprezentativno borilište bikova kapaciteta 10000 gledatelja. Unutar kompleksa bio je također izgrađen i hotel sa sportskim terenima.